Rassil olnud peres kaks poega ja kaks miniat. Vanad keelanud kõvasti, et kui keegi neist katku näeb, siis ei tohi sellest teistele rääkida. Kord jooksnud üks minia üsna kohkunud näoga tuppa. Teised saanud aru, et ta katku näinud, ja hoiatanud: "Ära räägi!" Katk aga sõitnud nelja valge täkuga veiselauta. Inimestel olnud aru käes, mis võõras see on. Nad ajanud karjad välja Lepskatku nõmmele, loomad surnud sinna ja maetud mäe sisse. Aga inimestesse ei olla katk seekord Rassil puutunud.